open-index/open-wikipedia-markdown huggingface dataset:
Halli

**Halli** voi viitata seuraaviin asioihin:
* halli, aulamainen tila rakennuksessa, tai kokonainen rakennus. 
** Esimerkiksi jäähalli, kauppahalli, liikuntahalli, uimahalli, palloiluhalli tai pysäköintihalli.
* halli eli harmaahylje, nisäkäslaji
* Halli, taajama entisen Kuoreveden kunnan alueella Jämsässä
* Halli (Hallikartti), saari Itäisellä Suomenlahdella (Leningradin alueella).
* Halli, Suomen valtion öljyntorjunta-alus
* halli, kalevalainen nimitys koiralle.

## Sukunimenä
* Jussi Halli, toimittaja ja juontaja
* H. R. Halli, kirjailija Rudolf Richard Ruthin käyttämä nimimerkki
Viihdekuoro Cantarelli

**Viihdekuoro Cantarelli** on tamperelainen sekakuoro, jossa laulaa tällä hetkellä noin 40 laulajaa.

## Historia

Viihdekuoro Cantarelli perustettiin vuonna 1996. Kuoron ensimmäisenä johtajana toimi Mika Siekkinen, ja jo helmikuussa 1997 Cantarelli voitti Viihdekuoroliiton järjestämän, Reino Helismaan tuotantoon perustuvan valtakunnallisen viihdekuorokilpailun.

Sittemmin kuoronjohtajina ovat toimineet Masi Luoma ja Tuija "Gilda" Lehtonen.

Kuoron taiteellinen johtaja on tällä hetkellä Hanne-Leena Sepponen.

## Ohjelmisto
Cantarellin ohjelmisto on viihteellistä, pianolla säestettyä tai ilman säestystä esitettävää musiikkia. Ohjelmistossa on iskelmiä, musikaalisävelmiä, pop-musiikkia ja swing-sävytteistä amerikkalaista tanssimusiikkia ikivihreistä nykypoppiin. Sovitukset ovat pääasiassa Mika Siekkisen ja Masi Luoman. 

## Esiintymiset
Kuoro konsertoi aktiivisesti Tampereella ja lähiympäristössä. Lisäksi vierailuja on tehty Latviaan, Liettuaan, Brysseliin, Belgiaan, Espanjaan ja Saksaan. Lauluin on tervehditty konserttien lisäksi hääpareja, ylioppilaita, eläkkeelle lähtijöitä, yrityksiä merkkipäivänään ja onpa saatettu joku viimeiselle matkalleenkin. 

## Kilpailut
* 1. sija valtakunnalliset viihdekuoropäivät 1997 ja 1999
* Kultaisimman kuoron palkinto Hämeenlinnan viihdemusiikkiviikolla 1999
* 2. sija Kotkan meripäivillä, säestyksellisten kuorojen sarjassa 1999
* 2. sija viihdekuorojen kilpailuissa ja kuoro sai palkinnon vakuuttavimmasta esityksestä Hämeenlinnassa 2002
* 2. sija Tampereen joululaulukilpailussa 2008

## Levyt
* *Cantarelli laulaa*, 1999. Levyn teemana on suomalaisuus. Suomalaisten tekemiä lauluja suomeksi esitettynä, Mika Siekkisen johdolla. 
* *Joululevy Kulkuset*, 2001. Mika Siekkisen johdolla tehty Cantarellin 5-vuotisen uran levy.
* *Cantarelli goes Tampere*, 2003, jonka teemana on tamperelaisuus. Levy tehtiin Masi Luoman ja Susanna Lehtosen johdolla. Kuoro sai Juice Leskiseltä tekstiä uuden levyn kanteen. Tekstissä hän muistelee ensikohtaamistaan kuoron kanssa ja suhdettaan omien laulujensa kuunteluelämyksiin. Hän kertoo mieltyneensä kuoron tapaan tulkita lauluja.

* *Teinari*, 2011, Beeduuri oy. Levy juhlistaa Viihdekuoro Cantarellin 15-vuotista taivalta. Levylle on hiottu kuorosta timanttinen sointi Tuija Kallosen (nyk. Lehtonen) johdolla.

## Lähteet
* Kotkan merimieslaulufestivaalien palkintoluettelo
* Sulasolin uutinen Tampereen joululaulukilpailun finaalista
* Viihdekuoro Cantarellin kotisivut 
* Uusi Fuengirola s.10 
* Beeduuri 

## Aiheesta muualla
* Fanisivut Facebookissa
Litiumfluoridi

**Litiumfluoridi** (LiF) on litium- ja fluoridi-ionien muodostama epäorgaaninen ioniyhdiste. Litiumfluoridia käytetään muun muassa metallurgiassa ja optisissa sovelluksissa.

## Valmistus
Litiumfluoridia valmistetaan käsittelemällä litiumhydroksidin tai litiumkarbonaatin vesiliuoksia vetyfluoridin vesiliuoksella.
:LiOH + HF → LiF + H2O
:Li2CO3 + 2 HF → 2 LiF + CO2 + H2O

## Käyttö
Litiumfluoridia käytetään lasin ja emalien valmistuksessa, fluksina hitsattaessa ja juotettaessa alumiinia, rakettien polttoaineissa ja aurinkoenergian talteenotossa.

Litiumfluoridin transmittanssi on UV-säteilyn alueella suurempi kuin millään muulla aineella. Tämän vuoksi yhdistettä käytetään UV-optiikan sovelluksissa. Lisäksi litiumfluoridia käytetään termoluminisenssidosimetreissä.

## Myrkyllisyys
Litiumfluoridi on ärsyttävä yhdiste ja haitallista hengitettynä tai joutuessaan kosketuksiin ihon kanssa. Myrkyllisyys johtuu pääasiassa fluoridi-ionista, joka voi aiheuttaa vakavia palovammoja iholle joutuessaan. Hengitettynä aine aiheuttaa hengenahdistusta ja yskää. Pienet pitoisuudet eivät ole erityisen myrkyllisiä johtuen litiumfluoridin niukkaliukoisuudesta veteen.

## Lähteet
Roine Bertel

**Roine Tellervo Bertel** (o.s. *Päivärinta*, ent. *Swan*, 17. huhtikuuta 1886 Jyväskylä – 3. elokuuta 1964 Helsinki) oli suomalainen runoilija.

## Teokset
* *Mettisen sunnuntai* : runoja. Otava 1930
* *Minä lainasin sekunnin* : runoja. Otava 1945

## Lähteet
* 

### Viitteet
Pervomaiski

**Pervomaiski** () on kaupunkimainen taajama Taka-Baikalian aluepiirin Šilkan piirissä Venäjällä. Se sijaitsee Mogoituin harjanteen koillispuolella lähellä Ingoda-jokea 50 kilometriä Šilkasta lounaaseen. Asukkaita on 12&nbsp;900 henkeä (vuonna 2009).

Paikkakunta on saanut alkunsa 1930-luvulla perustetusta *Sljudjankan* kaivosasutuksesta. Vuonna 1951 se sai kaupunkimaisen taajaman aseman ja nimen *Pervomaiski*. 

Nykyään Pervomaiskissa toimii malminrikastamo, elintarviketeollisuutta ja teräsbetonirakennetehdas. Taajamassa on neljä keskikoulua, lasten luomistyön keskus, kulttuuritalo, kotiseutumuseo ja kaksi sairaalaa. Lentokenttä suljettiin 1990-luvulla.

## Lähteet

## Aiheesta muualla
* Pervomaiski Šilkan piirin sivustolla 
* Pervomaiski Taka-Baikalian tietosanakirjassa
Rolf Arnkil

**Rolf Jarl Gösta Arnkil** (26. joulukuuta 1923 Mänttä – 8. joulukuuta 1964 Kuopio) oli suomalainen Kuopiossa asunut metsänhoitaja ja uskonnollinen kirjailija. Arnkil aloitti kirjoittamisen sairastuttuaan myeloomaan, kuolettavaan plasmasolusyöpään. Hänen kirjeenvaihtoaan ja uskonnollis-filosofista pohdiskeluaan julkaistiin kolmena teoksena 1960-luvun alussa ja niistä otettiin useita painoksia. Arnkilin vaimo Joan Arnkil-Campbell käsitteli Rolfin sairautta kirjassaan *Ei murheella vaan ilolla*.

*[[Kotimaa (sanomalehti)|Kotimaa]]* nimesi Arnkilin 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Teoksia
* *Perimmäisten kysymysten äärellä – kirjeenvaihtoa ja kirjoitelmia sairaskammion hiljaisuudessa*, toimittanut Jukka Tarkka. WSOY 1961, 13. painos 1965  (Rolf Arnkilin uskonnollis-filosofista kirjeenvaihtoa teologi Sigfrid Sireniuksen ja geologi Pentti Eskolan kanssa)
* *Ihmisestä on kysymys – kirjeenvaihtoa Pentti Eskolan, [[Eelis Gulin]]in, Matti Luoman, [[Martti Paloheimo]]n, [[Esko Seppälä]]n, [[Topi Tarkka|Topi Tarkan]] ja [[Osmo Tiililä]]n kanssa sekä tutkielmia ja haastatteluja*, toimittanut Jukka Tarkka. WSOY 1963, 8. painos 1965
* *Etsijä*, aforismikokoelma, toimittanut Jukka Tarkka.   WSOY 1965, 7. painos 1973

## Lähteet
* 

### Viitteet

## Kirjallisuutta
* Joan Arnkil-Campbell: *Ei murheella vaan ilolla*. WSOY 1972.
* Topi Tarkka (toim.) : *Rolf Arnkilin perintö*. WSOY 1985
Holbon

**Holbon** () on kaupunkimainen taajama Taka-Baikalian aluepiirin Šilkan piirissä Venäjällä. Se sijaitsee Šilkajoen varrella 15 kilometriä Šilkan kaupungista itään. Taajaman kautta kulkee Siperian rautatie. Asukkaita on 2&nbsp;500 henkeä (vuonna 2009).

Paikkakunta on saanut alkunsa 1800-luvun alussa perustetusta postiasemasta. Vuonna 1887 sen läheltä löydettiin kivihiiliesiintymä, jota hyödynnettiin rautatien tarpeisiin. Vuosina 1931–1933 rakennettiin sähkövoimala. Vuonna 1938 Holbonista tuli kaupunkimainen taajama. 1960-luvun alussa perustettiin sähköverkkoyhtiö, joka oli taajaman tärkein työnantaja.

Nykyään Holbonissa toimii *Tšitaenergon* sähköverkkolaitos ja maatalousyritys. Taajamassa on keskikoulu, kulttuuritalo ja sairaala.

## Lähteet

## Aiheesta muualla
* Holbon Taka-Baikalian tietosanakirjassa
Ksenjevka

**Ksenjevka** () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Tšernyi Urjum, Itaka ja Berezovka -jokien yhtymäkohdassa 108 kilometriä Mogotšasta länteen. Taajaman kautta kulkee Siperian rautatie. Asukkaita on 3&nbsp;200 henkeä (vuonna 2009).

Paikkakunta on syntynyt vuonna 1863 löydetyn kultaesiintymän yhteyteen. Vuonna 1939 Ksenjevkasta tuli kaupunkimainen taajama. Tärkeimmät työnantajat ovat kultakaivos, metsäteollisuuspiiri ja rautatieliikenne. Taajamassa on keskikoulu, lastentarha ja ensiapuasema.

## Lähteet

## Aiheesta muualla
* Ksenjevka Taka-Baikalian tietosanakirjassa
Luettelo vapaaottelun painoluokista

Tämä on luettelo vapaaottelussa käytetyistä painoluokista.

## Vapaaottelun yhdistetyt säännöt
Yhdysvalloissa vapaaottelutapahtumia valvovat osavaltioiden urheilukomissiot. Kaikki komissiot soveltavat samoja *yhdistettyjä vapaaottelun sääntöjä* (), jotka Kalifornian komissio muotoili vuonna 2000 ja New Jerseyn komissio otti ensimmäisenä käyttöön 2001. Säännöt määrittelevät yhdeksän painoluokan maksimipainot. Superraskaalle sarjalle määritellään alapaino, 265 paunaa eli 120,2 kiloa.

Yhdistettyjen sääntöjen mukainen, paunoihin perustuva painoluokitus on yleinen kaikkialla maailmassa. Sitä noudattavat mm. Ultimate Fighting Championship ja Strikeforce. Suomessa sitä sovelletaan, lähimpään täyteen kiloon muokattuna,  Suomen Vapaaotteluliiton alla oteltavissa tapahtumissa.
 

## Shooto
Japanilainen Shooto-organisaatio perustettiin vuonna 1985. Koska Japanissa ei ole kamppailulajeja valvovia viranomaisia eikä vapaaottelun yhdistettyjä sääntöjä ollut vielä kehitetty Yhdysvalloissa, organisaatiolla oli vapaat kädet määritellä omat painoluokkansa. 

Suomessa Shooto Finland soveltaa tätä painoluokkajakoa.

## Strikeforcen naistensarja
Vapaaottelun yhdistetyt säännöt eivät ole määritelleet naisottelijoiden painoluokkia. Suurin naisten otteluita järjestävä organisaatio, Strikeforce, on luonut oman järjestelmänsä.

## Lähteet
Kokui

**Kokui** () on kaupunkimainen taajama Taka-Baikalian aluepiirin Sretenskin piirissä Venäjällä. Se sijaitsee Šilka-joen varrella 12 kilometriä Sretenskistä länteen. Taajaman kautta kulkee Siperian rautatie. Asukkaita on 8&nbsp;300 henkeä (vuonna 2009).

Nertšan hopeasulattamon talonpojat perustivat paikkakunnan 1700-luvun alussa. Vuodesta 1851 lähtien se kuului Taka-Baikalian kasakkajoukkojen alaisuuteen. Asukkaat harjoittivat lähinnä maanviljelyä. 1800-luvun lopussa rakennettiin rautatie. Vuonna 1938 Kokui sai kaupunkimaisen taajaman statuksen.

Nykyään suurin työnantaja on Kokuissa sijaitseva Sretenskin telakka. Taajamassa on kaksi keskikoulua, ammattikoulu, kerhotalo, kirjasto, kotiseutumuseo ja piirisairaala.

## Lähteet

## Aiheesta muualla
* Kokui Taka-Baikalian tietosanakirjassa
Vukašin Brajić

**Vukašin Brajić** (s. 9. helmikuuta 1984 Sanski Most, Jugoslavia) on bosniahertsegovinalainen pop-rock-laulaja. Hänet valittiin edustamaan maataan Oslossa järjestettävään Eurovision laulukilpailuun 2010. Hän osallistui kilpailuun kappaleella "Thunder and Lightning (kappale)". Finaalissa hän oli seitsemästoista.

## Lähteet

## Aiheesta muualla
Brajićin kotisivut
Wang Hao (shakinpelaaja)

**Wang Hao** (; s. 4. elokuuta 1989 Harbin, Heilongjiang, Kiina) on kiinalainen shakin suurmestari.

## Lähteet

## Aiheesta muualla
* 
*
Maybe Baby

**Maybe Baby** tarkoittaa seuraavia asioita:

* *[[Maybe Baby (vuoden 1987 elokuva)|Maybe Baby]]* (*For Keeps* tai *Maybe Baby*), elokuva vuodelta 1987
* *[[Sanoitko vauva?]]* (*Maybe Baby*), televisioelokuva vuodelta 1988
* *[[Maybe Baby (vuoden 2000 elokuva)|Maybe Baby]]*, elokuva vuodelta 2000
* ”Maybe Baby”, Buddy Hollyn ja The Cricketsin laulu
* ”Maybe Baby”, *[[Salattu teinielämä]]* -televisiosarjan ensimmäisen tuotantokauden 20. jakso.
Keltakurkkurosella

**Keltakurkkurosella** (*Platycercus icterotis*) on pohjoisaustralialainen kaija.

## Koko ja ulkonäkö
Linnun pituus on noin 26&nbsp;cm ja paino 45–80&nbsp;g. Sukupuolet ovat erivärisiä. Koiraan pää ja vatsapuoli ovat punaiset, posket keltaiset, selkä keltaisen ja mustan kirjava, yläperä ja pyrstö vihreät, ja siivillä sekä pyrstön alapinnalla on violettia. Naaraan pää ja kurkku ovat vihertävät ja se on muutenkin koirasta himmeämpi. Nokka on harmaa, iiris tummanruskea ja koivet ruskehtavan harmaat. Nuori lintu muistuttaa naarasta mutta siltä puuttuvat keltaiset poskilaikut.

## Esiintyminen
Keltakurkkurosella elää Australian lounaisosassa. Heinrich Kuhl kuvaili lajin holotyypin Albanysta Lounais-Australiasta. Siitä tunnetaan kaksi alalajia, rannikon *icterotis* ja sisämaan *xanthogenys*. Populaation koko on noin 100&nbsp;000&nbsp;yksilöä.

## Elinympäristö
Keltakurkkurosellat asuvat metsien reunoissa, jokien ja teiden varsien metsiköissä ja savanneilla. Ne karttavat sulkeutuneita metsiä.

## Lisääntyminen
Pesä on tavallisesti eukalyptuksen kolossa tai onkalossa. Naaras munii kolmesta seitsemään munaa, tavallisesti viisi, joita se hautoo noin 25 päivää. Poikaset jättävät pesän noin viisiviikkoisina ja pysyttelevät vanhempiensa seurassa vielä useita viikkoja. Aikuisen puvun nuori lintu saa runsaan vuoden ikäisenä.

## Ravinto
Lajin ruokavalio koostuu siemenistä, marjoista, hedelmistä, kukista sekä hyönteisistä ja niiden toukista.

## Lemmikkinä
Suomessa keltarosella on harvinainen lemmikki.

Keltakurkkurosellan hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa tai useamman neliön lentohäkin.

Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
*World Parrot Trust 

### Viitteet
Kljutševski

**Kljutševski** () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Amazarin harjanteen kaakkoisrinteillä 40 kilometriä Mogotšasta lounaaseen. Asukkaita on 1&nbsp;500 henkeä (vuonna 2009).

Paikkakunta on syntynyt Šilkan sivujoen Želtugan kultaesiintymien yhteyteen. Vuonna 1950 Kljutševski sai kaupunkimaisen taajaman aseman. Vuosina 1947–1948 ja 1950–1953 kaivoksen yhteydessä toimi Gulag-järjestelmään kuulunut Kljutševskin vankileiri.

Tärkein elinkeino on kullankaivuu. Taajamassa on keskikoulu, kerhotalo ja sairaala.

## Lähteet

## Aiheesta muualla
* Kljutševski Taka-Baikalian tietosanakirjassa
King Lear

**King Lear** tarkoittaa seuraavia asioita:

* *[[Kuningas Lear]]* (*King Lear*), William Shakespearen näytelmä
* *[[Kuningas Lear (vuoden 1971 elokuva)|Kuningas Lear]]* (*Korol Lir*, engl. *King Lear*), Grigori Kozintsevin ohjaama elokuva vuodelta 1971
* *[[King Lear (vuoden 1971 elokuva)|King Lear]]*, Peter Brookin ohjaama elokuva vuodelta 1971
* *[[Kuningas Lear (vuoden 1983 elokuva)|Kuningas Lear]]* (*King Lear*), Michael Elliottin ohjaama televisioelokuva vuodelta 1983
* *[[King Lear (vuoden 1987 elokuva)|King Lear]]*, Jean-Luc Godardin ohjaama elokuva vuodelta 1987
**[[Kuningas Lear (vuoden 2018 elokuva)|Kuningas Lear]]* (*King Lear*), Richard Eyren ohjaama elokuva vuodelta 2018
**[[Kuningas Lear (ooppera)|Kuningas Lear]]*, Aulis Sallisen säveltämä ooppera vuodelta 2000
* King Lear (1891–1976), yhdysvaltalainen baseballpelaaja.
Soissonsin taistelu (486)

**Soissonsin taistelu** käytiin vuonna 486 Klodvigin johtamien frankkien ja Syagriuksen johtaman Soissonsin gallialais-roomalaisen kuningaskunnan välillä. Frankit voittivat taistelun ja päättivät samalla Rooman herruuden Galliassa.

Länsi-Rooman romahdettua Syagrius perusti Sommen ja Loiren välimaastoon valtakunnan, ja kutsui itseään arvonimellä dux. Klodvig nostatti frankit Syagriusta vastaan ja löi tämän Soissonsin lähellä. Syagrius pakeni visigoottien luo, mutta nämä luovuttivat hänet, kun Klodvig oli uhannut heitä sodalla. Klodvig mestautti sen jälkeen Syagriuksen ja liitti tämän alueet valtakuntaansa. Tällä voitolla frankkien hallitsema alue kasvoi kaksinkertaiseksi.
Elin Munsterhjelm

**Elin Vega Munsterhjelm** (3. elokuuta 1880 Varkaus – 20. kesäkuuta 1964 Turku) oli suomalainen opettaja ja lastenkirjailija, joka julkaisi kirjoja myös nimillä *Elin Munsterhjelm-Harva* ja *Elin Munsterhjelm-Holmberg*.

Elin Munsterhjelmin vanhemmat olivat Tampereen pellavatehtaan konepajan johtaja, insinööri Carl Richard Munsterhjelm ja Hilda Cecilia Heerman. Elin Munsterhjelm toimi Hangon suomalaisen yhteiskoulun rehtorina 1906–1915 ja myöhemmin Helsingissä Suomalaisen tyttökoulun luonnonhistorian ja maantieteen opettajana. Hän oli naimisissa vuodesta 1914 sosiologian professori Uno Harvan (sukunimi vuoteen 1927 Holmberg) kanssa. Heidän poikansa oli Helsingin puhelinyhdistyksen toimitusjohtajana 1970–1987 toiminut vuorineuvos Martti Harva (1920–2010). 

## Teoksia
Nimellä *Elin Munsterhjelm*:
* *Lintupakinoita*, kirjoittanut Regulus; sovitellen suomentanut Elin Munsterhjelm. Vanamon kirjoja 17.     Otava 1911
* *Havaintoja ja mietteitä kuuntelukäynniltäni Tukholmassa*, teoksessa *Hangon suomalainen yhteiskoulu lukuvuonna 1912-1913*.   Hanko 1913
* *Eläinkohtaloita : kertomuksia nuorelle väelle*, kuvitus Gust. Munsterhjelm.     Otava 1920
* *Lasten suosikkeja*, kuvitus Gust. Munsterhjelm.     Otava 1925
Nimellä *Elin Munsterhjelm-Holmberg*
* *Kvaakeli-kvaa pahanteossa : variksenpojan seikkailuja*, kuvitus Gust. Munsterhjelm.     Otava 1923
Nimellä *Elin Munsterhjelm-Harva*:
* *Esitelmä ihmisen suhtautumisesta luontoon : esitetty Salon naisten päivillä tammik. 26 p:nä 1930*.   Forssa 1931
* *Koiria ja hevosia : tarinoita suosikkieläimistämme*.    Otava 1955
* *Metsäkissa ja muita eläintarinoita nuorelle väelle*, kuvitus Pertti Hammarberg.   Otava 1958

## Lähteet
* 
* Suomen yksityisten oppikoulujen digitaalinen matrikkeli : Hangon suomalainen yhteiskoulu 1906–1931
*
Antawn Jamison

**Antawn Cortez Jamison** (s. 12. kesäkuuta 1976 Shreveport, Louisiana) on yhdysvaltalainen kilpauransa päättänyt koripalloilija.

## Ura
Toronto Raptors varasi Jamisonin NBA:han  neljännellä varausvuorolla. Toronto kauppasi hänet kuitenkin heti Golden State Warriorsiin vaihdossa Vince Carteriin. Jamison aloitti NBA-uransa Golden Statessa kaudella 1998–1999. Hän edusti Golden Statea yhteensä viiden kauden ajan. NBA-kaudella 2000–2001 Jamison teki peräkkäisissä otteluissa yli 50 pistettä. Edellisen kerran samaan oli yltänyt Michael Jordan kaudella 1986–1987. Jamison pelasi kausien 2000–2003 aikana kaikissa Golden Staten otteluissa.

### Dallas Mavericks
Kauden 2002–2003 jälkeen Jamison siirtyi yhdeksän pelaajan suurkaupassa Dallas Mavericksiin. Jamisonin ohella Dallasiin kaupattiin Danny Fortson, Chris Mills ja Jiri Welsch. Golden State sai vaihdossa Nick Van Exelin, Evan Eschmeyerin, Avery Johnsonin, Popeye Jonesin ja Antoine Rigaudeaun. Dallasissa Jamison oli kaudella 2003–2004 vain kahdesti aloituskokoonpanossa, kun Golden Statessa hän oli aloittanut jokaisen pelin kolmen kauden ajan. Dallasissa Jamison pelasi ensimmäiset pudotuspeliottelunsa. Kauden jälkeen hänet palkittiin NBA:n parhaana vaihtopelaajana NBA Sixth Man of the Year Awardilla.

### Washington Wizards
Washington Wizards hankki Jamisonin joukkueeseensa kaudeksi 2004–2005. Washington antoi Dallasille kaupassa Jerry Stackhousen, Christian Laettner ja aiemmin samana päivänä  Devin Harrisin. Ensimmäisellä kaudellaan Washingtonissa Jamison pääsi pelaamaan un. Kaudella 2005–2006 hän oli ainoa Washington-pelaaja, joka oli mukana joukkueensa jokaisessa ottelussa. Jamison teki kauden aikana uransa 10&nbsp;000. pisteensä ja otti 4&nbsp;000. levypallonsa. Jamisonin lisäksi vain 16 aktiivipelaaja oli ylittänyt molemmat rajapyykit.

Jamison valittiin toista kertaa urallaan tähdistöotteluun kaudella 2007–2008. Seuraavalla kaudella hänen pistekeskiarvonsa (22,2) oli Washingtonin paras. Pisteissä hän oli koko liigassa yhdestoista. Jamison teki kauden aikana myös uransa 15&nbsp;000. pisteensä. Jamison pelasi Washingtonissa lopulta reilut viisi kautta, kunnes hänet kaupattiin helmikuussa 2010 Cleveland Cavaliersiin kolmen joukkueen kaupassa. Washington lähetti Jamisonin Clevelandiin ja Drew Goodenin Los Angeles Clippersiin. Washington sai kaupassa Al Thorntonin Clippersiltä ja Žydrūnas Ilgauskasin,  sekä Emir Preldžičin pelioikeudet Cavaliersilta. Lisäksi Cleveland lähetti Sebastian Telfairin kaupassa Los Angelesiin. Jamison oli Washingtonin historian kahdeksanneksi eniten pisteitä tehnyt pelaaja.

### Los Angeles Lakers
Heinäkuussa 2012 Jamison siirtyi vapaana pelaajana Los Angeles Lakersiin. Hän pelasi kauden 2012–2013 pääosin vaihtopelaajan roolissa; aloituskokoonpanossa hän oli kuudesti. Elokuussa 2013 Jamison siirtyi vapaana pelaajana Los Angeles Clippersiin.

Jamison lopetti pelaajauransa lokakuussa 2014 ja siirtyi TV-kommentaattoriksi.

## Lähteet

## Aiheesta muualla

* NBA:n pelaajaprofiili
Hitman

**Hitman** tai **Hit Man** voi tarkoittaa ainakin seuraavia:

## Kirjat
* **', William C. Dietzin kirja
* ''[[Hit Man: A Technical Manual for Independent Contractors]]'', Rex Feralin kirja
* ''[[Confessions of an Economic Hit Man]]'', John Perkinsin kirja

== Elokuvat ja televisio ==
* ''[[Hitman (vuoden 1996 elokuva)|Hitman]]'' (''Baja''), Kurt Vossin ohjaama elokuva vuodelta 1996
* ''[[Hitman (vuoden 1997 elokuva)|Hitman]]'', R. Danin ohjaama elokuva vuodelta 1997
* ''[[Hitman (vuoden 1998 elokuva)|Hitman]]'' (''Logan's War: Bound by Honor''), Michael Preecen ohjaama televisioelokuva vuodelta 1998
* ''[[Hitman (vuoden 2007 elokuva)|Hitman]]'', samannimiseen videopelisarjaan pohjautuva elokuva vuodelta 2007
* ''[[The Hitman (elokuva)|The Hitman]]'', Chuck Norrisin tähdittämä elokuva vuodelta 1991
* ''[[Hit Man (vuoden 1972 elokuva)|Hit Man]]'', George Armitagen ohjaama elokuva vuodelta 1972
* ''[[Hit Man (vuoden 2024 elokuva)|Hit Man]]'', [[Richard Linklater]]in ohjaama elokuva vuodelta 2024
* ''[[Palkkamurhaaja avaruudesta]]'' (''The Hit Man''), Gary Nelsonin ohjaama elokuva vuodelta 1991
* ''[[The Contract Killer]]'' (''Sat sau ji wong'', myös nimellä ''Hitman''), Wei Tungin ohjaama elokuva vuodelta 1998

== Videopelit ==
* ''[[Hitman (pelisarja)|Hitman]]'', IO Interactiven pelisarja
** **', videopeli vuodelta 2000
** *[[Hitman 2: Silent Assassin]]*, videopeli vuodelta 2002
** **', videopeli vuodelta 2004
** **', videopeli vuodelta 2006
** **, videopeli vuodelta 2012
** *[[Hitman (vuoden 2016 videopeli)|Hitman]]*, videopeli vuodelta 2016

## Musiikki
* Hitman, yhdysvaltalainen rap-artisti.
* ”The Hitman”, kappale Queenin vuoden 1991 albumilta *[[Innuendo]]*
* *[[Hit Man (albumi)|Hit Man]]*, Neal Morsen albumi vuodelta 2005

## Sarjakuvat
* *[[Hitman (sarjakuva)|Hitman]]*, DC Comicsin sarjakuva
* Hitman, Marvel Comicsin sarjakuvahahmo

## Muita merkityksiä
* Bret ”The Hitman” Hart, kanadalainen showpainija.
Maybe Baby (vuoden 2000 elokuva)

**Maybe Baby**, televisioesityksessä käytetty nimeä **Vauvakuume**, on Ben Eltonin ohjaama ja käsikirjoittama komediaelokuva vuodelta 2000. Elokuva perustuu Eltonin romaaniin *Inconceivable*. Elokuvan pääosissa ovat Hugh Laurie ja Joely Richardson.

## Rooleissa

## Lähteet

## Aiheesta muualla
* 
* 
*
Kaarina Laurent

**Kaarina Laurent** (29. maaliskuuta 1903 Helsinki – 29. marraskuuta 1964 Helsinki) oli suomalainen Zacharias Topeliuksen tutkijana tunnettu filosofian tohtori.

## Teoksia
* *Topelius saturunoilijana*, väitöskirja.  WSOY 1947

## Lähteet
*
Savanniparatiisikaija

**Savanniparatiisikaija** (*Psephotus haematonotus*) on kaakkoisaustralialainen värikäs kaijalaji. Se on nykyään sukunsa *Psephotus* ainoa laji, kun muut paratiisikaijalajit kuuluvat nykyään *[[Paratiisikaijat|Psephotellus]]*-sukuun.

## Koko ja ulkonäkö
Linnun pituus on 27 cm ja paino 55–85 g. Sukupuolet ovat erivärisiä. Koiraan pää, alapuoli ja yläperä ovat vihreät, siivet, selkä ja pyrstö siniset, ja alaperä punainen. Naaras on yksivärisemmän oliivinvihreä ja alaperä sekä siiven alapinta ovat valkoiset. Nokka on musta (koiras) tai harmaa (naaras), iiris tummanruskea ja koivet harmaat. Nuori lintu muistuttaa aikuista, mutta on himmeämmän värinen.

## Esiintyminen
Savanniparatiisikaijat elävät Australian kaakkoisosan sisämaassa. Sen elinympäristön ala on 1,49 miljoonaa neliökilometriä ja populaation koko noin 200&nbsp;000 yksilöä. John Gould kuvaili lajin holotyypin Uudesta Etelä-Walesista.

## Elinympäristö
Laji asuttaa puustoisia savanneja ja ruohostomaita sekä viljelyalueita, eikä sitä tavata yli 1&nbsp;250 metrin korkeudessa merenpinnasta. 

## Lisääntyminen
Savanniparatiisikaijan pesä on tavallisesti veden äärellä kasvavan eukalyptuksen kolossa, joskus myös rakennelmissa. Naaras munii neljästä seitsemään, tavallisesti viisi munaa, joita se hautoo noin kolme viikkoa. Koiras käy ruokkimassa hautovaa naarasta lähes joka tunti. Poikaset jättävät pesän kuukauden ikäisinä ja saavat aikuispuvun sulkasadossa, joka tapahtuu noin kolme kuukautta pesästälähdön jälkeen.

## Ravinto
Savanniparatiisikaijat etsivät siemenravintonsa maasta. Parvet lentelevät maanpinnan yläpuolella kuin kahlaajaparvi lietteen yllä, välillä pysähdellen etsimään siemeniä, ja taas jatkaen matkaansa. Ne syövät myös vihreitä lehtiä, etenkin ohdakkeiden lehtiä. 

## Lemmikkinä
Savanniparatiisikaija on melko yleinen Suomessa. Siitä on jalostettu useita värimuunnoksia, joista osaa tavataan myös Suomessa. 

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
*World Parrot Trust 

### Viitteet
Klitška

**Klitška** () on kaupunkimainen taajama Taka-Baikalian aluepiirin Priargunskin piirissä Venäjällä. Se sijaitsee Klitškan harjanteen rinteillä 124 kilometriä Priargunskista länteen. Sen kautta kulkee Karymskojen ja Zabaikalskin väliseltä rautatieltä Priargunskiin haarautuva sivurata. Asukkaita on 2&nbsp;200 henkeä (vuonna 2009).

Paikkakunnasta tuli kaupunkimainen taajama vuonna 1952. Se koostuu kahdesta erillisestä asutuksesta, jotka sijaitsevat kolmen kilometrin päässä toisistaan. Vuoteen 1994 saakka Klitškassa toimi monimetallikombinaatti ja Klitškan kaivos. Nykyään tärkein työnantaja on Garsonuin fluoriittikaivos. Taajamassa on keskikoulu, kirjasto ja sairaala.

## Lähteet

## Aiheesta muualla
* Klitška Taka-Baikalian tietosanakirjassa
Kalangui

**Kalangui** () on kaupunkimainen taajama Taka-Baikalian aluepiirin Olovjannajan piirissä Venäjällä. Se sijaitsee Turga-joen varrella 107 kilometriä Olovjannajasta itään. Asukkaita on 2&nbsp;500 henkeä (vuonna 2009).

Paikkakunta on syntynyt vuonna 1925 perustetun fluoriittikaivoksen yhteyteen. Vuonna 1939 Kalangui sai kaupunkimaisen taajaman aseman. Nykyään siellä toimii fluoriittikaivos ja rikastamo. Taajamassa on keskikoulu, ammattikoulu, kerhotalo ja sairaala.

## Lähteet

## Aiheesta muualla
* Kalangui Taka-Baikalian tietosanakirjassa
Ritva Heikkilä

**Aira Ritva Heikkilä** (o.s. **Ristolainen**, 12. tammikuuta 1920 Terijoki – 11. elokuuta 2016 Helsinki) oli suomalainen dramaturgi, joka toimi Kansallisteatterissa dramaturgina vuodesta 1952, joskaan ei se ei ollut hänen tehtävänimikkeensä. Teatterin pääsihteerinä hän toimi 1952–1984. Heikkilälle myönnettiin teatterineuvoksen arvonimi 1980.

Heikkilä kirjoitti ylioppilaaksi Terijoen yhteiskoulusta 1939 ja valmistui filosofian kandidaatiksi Helsingin yliopistosta 1952. Hän suoritti teatteritutkinnon Stanfordin yliopistossa 1956.

Heikkilä kirjoitti lukuisia teatterialan kirjoja ja luennoi teatterista niin Suomessa kuin ulkomaillakin. Hän teki myös kulttuuriohjelmia radioon ja televisioon.

## Teokset
* *Ida Aalberg, suomalaisen teatterin tähti*,  Tammi, 1984
* *Terijoen vuodenajat, Ollinpäässä kuultua, nähtyä, koettua*. Kirjayhtymä, 1991
* *Heljä Liukko-Sundström, jalat maassa, pää pilvissä*, teksti Ritva Heikkilä & Marjatta Pauloff, Otava, 1993.
* *Ida Aalberg, näyttelijä jumalan armosta*, Ritva Heikkilä. WSOY, 1998. 

### Toimittanut
* *Aku Korhonen, näyttelijä ja ihminen*, toim. Ritva Heikkilä. WSOY, 1961. 
* Joel Rinne, *Jopin kirja*. Tammi, 1967. (Heikkilä koonnut osuuden Rinteestä sanottua)
**100 vuotta suomalaista teatteria, suomalaisen teatterin syntyvaiheita ja kehityslinjoja alkuajoista nykypäiviin*, Ritva Heikkilä. Suomen teatterijärjestöjen keskusliitto, 1972
**Suomen kansallisteatteri*, toim. Ritva Heikkilä. WSOY, 1962, 2. uud. p. 1972
* Edvin Laine, *Tuntematon sotilas ja Pylvässänky, elämäni esirippuja ja valkokankaita*, aineiston koonnut ja muistiinmerkinnyt Ritva Heikkilä. Tammi, 1983
* *Terijoki. 2, Unelma ennen myrskyä, kotiseutumuistoja*, [toimituskunta: Ritva Heikkilä...et al.]. Karisto, 1984.
* *Kultaisten rantojen Kannas, kuvauksia Terijoen maisemista ja ihmisistä*, toim. Ritva Heikkilä. Karisto, 1986. 
* *Sanoi Minna Canth, otteita Minna Canthin teoksista ja kirjeistä*, toim. Ritva Heikkilä, WSOY, 1987, Näköisp. 2006
* *Bravo!, teatterikaskuja ja -tarinoita*, toimittanut Ritva Heikkilä. WSOY, 2001. 
* *Terijoki, kadotettu paratiisi*, toim. Ritva Heikkilä. Tammi, 2004
* *Terijoen rannoilta maailman tuuliin*, toimituskunta: Ritva Heikkilä ym. Terijoen yhteislyseon kilta, 2006

## Palkinnot ja tunnustukset
* taiteilijaeläke 1985
* Karjala-palkinto 1991
* Ida Aalberg -palkinto 2002

## Lähteet

## Aiheesta muualla

*Ritva Heikkilän muistokirjoitus Helsingin Sanomissa
Oakland Museum of California

**Oakland Museum of California** () tai **Oakland Museum** on museo Oaklandissa Alamedan piirikunnassa Kaliforniassa, Yhdysvalloissa. Museo käsittelee taidetta, historiaa sekä Kaliforninan luonnontiedettä. Se avattiin vuonna 1969 ja sen suunnitteli Kevin Roche. Museossa on näyttelyiden lisäksi kahvio, joka tarjoaa lounasaikaan jazz-musiikkia.

23. elokuuta 2009 museo suljettiin korjaustöiden vuoksi. Museo on määrä avata uudestaan maaliskuussa 2010.

## Lähteet
Jasnogorsk (Taka-Baikalia)

**Jasnogorsk** () on kaupunkimainen taajama Taka-Baikalian aluepiirin Olovjannajan piirissä Venäjällä. Se sijaitsee Ononiin laskevan Turga-joen rannalla 16 kilometriä Olovjannajasta kaakkoon. Taajaman kautta kulkee Siperian rautatieltä Kiinan Manzhouliin haarautuva rata. Asukkaita on 9&nbsp;000 henkeä (vuonna 2009).

Paikkakunta on syntynyt 1970-luvulla Haranorin sähkövoimalan rakentamisen yhteydessä. Vuonna 1981 Jasnogorsk sai kaupunkimaisen taajaman aseman. Voimalan ensimmäinen vaihe otettiin käyttöön vuonna 1995, toinen vuonna 2001 ja kolmas on rakenteilla. Taajamassa on keskikoulu, Kalanguin ammattikoulun osasto, kulttuuri- ja vapaa-ajankeskus, piirisairaala, vanhainkoti ja kirkko.

## Lähteet

## Aiheesta muualla
* Jasnogorsk Taka-Baikalian tietosanakirjassa
Drūkšiai

**Drūkšiai** (, , ) on koillisessa Liettuassa ja osittain Valko-Venäjän Vitsebskin alueella sijaitseva järvi. Järven Liettuan puoleisella rannalla sijaitsee Ignalinan ydinvoimala. Sen viereen on suunniteltu uutta Visaginasin ydinvoimalaa.

Drūkšiai syntyi Veiksel-jääkauden aikana. Suurin syvyys järvessä on 33,3 metriä ja keskisyvyys on 7,6 metriä. Järvi on 14,3 kilometriä pitkä ja 5,3 kilometriä leveä. Pinta-alaa Drūkšiailla on 44,79 neliökilometriä, mikä tekee siitä Liettuan suurimman järven.

Järvellä on suuri biologinen monimuotoisuus: järvessä elää 25 kalalajia ja ympäristössä on tavattu 140 lintulajia. 

## Katso myös
*Liettuan järvet

## Lähteet

### Lähteet, joihin ei viitata
*Vilnan yliopisto
Drovjanaja

**Drovjanaja** () on kaupunkimainen taajama Taka-Baikalian aluepiirin Uljotyn piirissä Venäjällä. Se sijaitsee Ingoda-joen rannalla 57 kilometriä Uljotysta koilliseen. Asukkaita on 3&nbsp;200 henkeä (vuonna 2009).

Paikkakunta on syntynyt 1800-luvun lopussa. Siellä valmistettiin puutavaraa Siperian rautatien tarpeisiin. Vuonna 1929 Drovjanaja sai kaupunkimaisen taajaman aseman. Nykyään tärkein työnantaja on ruskohiilikaivos. Taajamassa on keskikoulu, kulttuuritalo, kirjasto ja sairaala.

## Lähteet

## Aiheesta muualla
* Drovjanaja Taka-Baikalian tietosanakirjassa
Claverack

**Claverack** on kunta Yhdysvalloissa Columbian piirikunnassa New Yorkin osavaltiossa. Kunnan väkiluku oli vuoden 2000 väestönlaskennassa 6&nbsp;401. Kunnan nimi juontuu hollanninkielisistä vastineesta sanalle "apilapelto".

Claverack sijaitsee piirikunnan keskellä, Hudsonin kaupungin itäpuolella. Se on perustettu 1778, jolloin se muodostettiin Districk of Clarckista. Se on menettänyt aluettaan kahteen otteeseen, 1782 ja 1783, jolloin ensin syntyi Hillsdalen kunta ja sitten Hudson.

## Aiheesta muualla

*  Tietoa Claverackin historiasta 
* Claverackin kirjasto  
* Philmontin kylä, sijaitsee Claverackin kaupungin alueella
Arbagar

**Arbagar** () on kaupunkimainen taajama Taka-Baikalian aluepiirin Šilkan piirissä Venäjällä. Se sijaitsee 25 kilometriä Šilkasta koilliseen. Asukkaita on 600 henkeä (vuonna 2009).

Paikkakunta on syntynyt kivihiilikaivoksen yhteyteen. Vuonna 1951 se sai kaupunkimaisen taajaman aseman. Kaivos suljettiin vuonna 1972. Sen paikalle perustetut tuotantolaitokset lopettivat toimintansa 1990-luvun alussa. Työikäinen väestö on pääosin muuttanut pois Arbagarista.

## Lähteet

## Aiheesta muualla
* Arbagar Šilkan piirin sivustolla 
* Arbagar Taka-Baikalian tietosanakirjassa
Ronald Golias

**Ronald Golias** (4. toukokuuta 1929 São Carlos – 27. syyskuuta 2005 São Paulo) oli brasilialainen näyttelijä ja koomikko. 

## Filmografia

## Lähteet

## Aiheesta muualla
*
Jussi-palkinnot 2010

**Jussi-palkinnot 2010** vuoden 2009 elokuvista myönnettiin 31. tammikuuta 2010 Kaapelitehtaan Merikaapelihallissa. Tilaisuuden juonsi näyttelijä Maria Sid. Tilaisuus televisioitiin suorana Nelosella. Televisiointi keräsi 470&nbsp;000 katsojaa.

## Voittajat ja ehdokkaat
Voittaja- ja ehdokasluettelo

Yleisön suosikkielokuvana palkittiin *[[Rööperi (elokuva)|Rööperi]]*.

### Ehdokkuudet ja palkinnot elokuvittain

## Katso myös
*Jussi-palkinto
 
## Lähteet
Žireken

**Žireken** () on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Kuengaan laskevan Aleur-joen laaksossa 44 kilometriä (rautateitse) Tšernyševskistä koilliseen. Taajaman kautta kulkee Siperian rautatie. Asukkaita on 4&nbsp;200 henkeä (vuonna 2009).

Paikkakunta on syntynyt vuonna 1954 löydetyn molybdeeniesiintymän yhteyteen. Vuonna 1972 siitä tuli kaupunkimainen taajama. Žirekenissä toimii molybdeenikaivos ja rikastamo. Taajamassa on keskikoulu, lasten luomistyön keskus, kulttuuritalo, kaksi kirjastoa ja sairaala.

## Lähteet

## Aiheesta muualla
* Žireken Taka-Baikalian tietosanakirjassa
Tempe (täsmennyssivu)

**Tempe** voi viitata seuraaviin asioihin:

## Maantiede

* Témpi eli Tempe, sola Kreikassa.
* Tempe, kaupunki Arizonassa.
* Tempe, Sydneyn esikaupunkialue Australiassa.
* Tempe, järvi Indonesiassa.

## Ravinto

* tempe, ruoka-aine
GeForce 100 -sarja

**GeForce 100 -sarja** on Nvidian kymmenennen sukupolven grafiikkasuoritinsarja. Sarjan ensimmäiset ohjaimet julkaistiin tammikuussa 2009, joista useat olivat GeForce 300 -sarjan tapaan vain uudelleenbrändättyjä vanhempien sarjojen näytönohjaimia. Sarjan näytönohjaimia myytiin vain OEM-valmistajille.

## Ohjainten yhtenevyydet Nvidian muihin sarjoihin
GeForce 100 -sarja koostui viidestä eri kortista, jotka tunnettiin nimillä G100, GT120, GT130, GT140 ja GTS150. GT120 pohjautui 9-sarjan 9500 GT-korttiin, mutta siinä oli parannellut termiset ominaisuudet. GT130 pohjautui 9-sarjan 9600 GSO -korttiin (joka oli uudelleenbrändätty 8-sarjan 8800 GS). GT140 oli yksinkertaisesti vain uudelleennimetty 9-sarjan 9600 GT -ohjain, GTS150 ollessa OEM-versio pienillä muutoksilla GeForce 200 -sarjan GTS250-kortista. 9-sarjan kortteihin pohjautuivat myös G100, GT120 ja GT130, mutta niissä oli uusi piirilevyn asettelu ja kellotaajuudet 9-sarjan vastikkeisiinsa nähden.

## Sarjan tuotteet

## Katso myös
* Nvidia
* GeForce
* Luettelo Nvidian grafiikkapiireistä

## Lähteet
Hainaninuunilintu

**Hainaninuunilintu** (*Seicercus hainanus*) on Hainanin saaren vuorilla Kiinassa elävä uunilintu. Se nimettiin vasta vuonna 1993. Sen pituus on 10–11 senttimetriä ja se on väritykseltään kellanvihreä. Populaation koko on 1&nbsp;500–7&nbsp;000 yksilöä ja elinympäristön ala 13&nbsp;400 neliökilometriä.

## Lähteet
Tempe (järvi)

**Tempe** () on Indonesiassa Etelä-Sulawesin provinssissa sijaitseva järvi. Järven pinta-ala on 350 neliökilometriä ja sen suurin syvyys on viisi metriä.

Järvi tunnetaan etenkin siinä olevasta kelluvasta kylästä. Vuorten ja kosteikkojen ympäröimällä järvellä on myös monipuolinen linnusto.

## Lähteet
Urban Olsson

**Urban Olsson** on ruotsalainen lintutieteilijä.

Olsson työskentelee Göteborgin yliopiston systematiikan ja biodiversiteetin lehtorina. Olsson on kirjoittanut suuren joukon artikkeleita lintujen fylogenetiikasta. 

Hän oli nimeämässä tieteelle uutta lintulajia hainaninuunilintua 1993 sekä 17 muuta lajia tai lajiryhmää.

## Lähteet
Massoud Mohammadi

**Massoud Ali Mohammadi** (k. 12. tammikuuta 2010 Teheran) oli iranilainen ydinfysiikan professori, joka työskenteli Teheranin yliopistossa. Hänet murhattiin voimakkaalla kauko-ohjatulla pommilla. Murhan motiivia tai tekijää ei tiedetä. Ei myöskään ole selvyyttä, onko hänellä ollut osuutta Iranin ydinohjelmaan. Iranin ulkoministeriö väittää Yhdysvaltojen ja Israelin olleen murhateon takana. Toisaalta on arveltu hänen kannattaneen Iranin oppositiojohtajaa Mir-Hosein Musavia.

## Lähteet
Yhdysvaltain vuoden 2000 väestönlaskenta

**Yhdysvaltain vuoden 2000 väestönlaskenta** oli Yhdysvaltain väestönlaskentaviraston suorittama väestönlaskenta Yhdysvaltain asukkaista.

Vuoden 2000 väestönlaskennan mukaan Yhdysvalloissa oli asukkaita 281&nbsp;421&nbsp;906. Määrä oli 13,2&nbsp;% suurempi kuin vuonna 1990, jolloin asukkaita oli 248&nbsp;709&nbsp;873.

## Tulokset
* 75,1&nbsp;% väestönlaskentaan vastanneistä oli joko valkoisia tai eurooppalaissyntyisiä.
* 21,36&nbsp;% oli amerikansaksalaisia.
* 12,3&nbsp;% oli mustia tai afroamerikkalaisia.
* 12,5&nbsp;% oli latinalaisamerikkalaisia.
* 3,6&nbsp;% oli aasialaisia.
* 2,4&nbsp;% vastaajista ilmoitti olevansa monirotuisia ().
* 45–54-vuotiaiden määrä kasvoi vuodesta 1990 49&nbsp;%, yli 85-vuotiaiden määrä taas 38&nbsp;%.
* 52&nbsp;% Yhdysvaltain kotitalouksista oli tietokone; internet-yhteys oli 41&nbsp;% vastaajista.
* 623 573 henkilöä ilmoitti omaavansa suomalaiset sukujuuret

### Muutokset asukasluvuissa

1990–2000 välisenä aikana Itä-Yhdysvaltojen asukasluku kasvoi 14&nbsp;790&nbsp;890 asukkaalla ja Länsi-Yhdysvaltojen taas 10&nbsp;411&nbsp;850 asukkaalla. Koillis-Yhdysvaltojen väkiluku kasvoi 2&nbsp;785&nbsp;149 asukkaalla, kun keskilännellä kasvua oli 4&nbsp;724&nbsp;144 asukasta. Census Bureaun laskema Yhdysvaltain väestön pääpiste () oli Missourin osavaltiossa Phelpsin piirikunnassa.

### Muutokset edustajainhuoneessa
Yhdysvaltain edustajainhuoneen edustajien määrä osavaltioittain määritellään osavaltioiden asukaslukujen mukaan. Kartassa näkyvät vuoden 2000 väestönlaskennan aiheuttamat muutokset edustajainhuoneen paikoissa.

## Lähteet
Liettuan järvet

**Liettuassa** on yhteensä 2830 yli 0,5 hehtaarin kokoista järveä on ja ne peittävät  yhteensä 880 neliökilometrin alueen. Järvistä suurin on 44,79 neliökilometrin laajuinen Druksiai.

Suurin osa  järvistä muodostui Veiksel-jääkauden lopulla jäätikön peräännyttyä.

## Suurimmat järvet

## Muita järviä
*Alaušas, pinta-ala 10,718 km2, syvyys 42,0 m
*Tauragnas, syvin järvi (60,5 m)
*Žuvintas, matalin järvi (3 m). Sijaitsee luonnonsuojelualueella.
*Galvė, eräällä järven saarista sijaitsee Trakain linna

## Lähteet
*Stasys Vaitiekūnas, Elena Valančienė, Lietuvos geografija (Geography of Lithuania), 2004, Alma littera, 
*Žemė, augalai, gyvūnai. Kompiuterinė Lietuvos enciklopedija (Land, Plants, Animals. Electronic Encyclopedia of Lithuania), 2005, Šviesa.

### Viitteet
Ilkka Marttila

**Ilkka Marttila** (s. 15. syyskuuta 1956) on suomalainen jalkapallovalmentaja, valmentajakouluttaja ja entinen pelaaja. Marttila valmentaa tällä hetkellä Oulu Nice Socceria, joka pelaa Naisten liigassa. Kaudella 2008 hän valmensi Suomen Ykkösessä pelannuta PS Kemiä. Marttila valittiin vuonna 2008 Ykkösen herrasmiesvalmentajaksi sekä vuoden jalkapallovalmentajaksi Pohjois-Suomessa.

Marttilan kasvattajaseura on OLS, josta hän edelleen siirtyi Ruotsiin Luleå SK:hon ja takaisin Ouluun OTP:hen. Pääosan urastaan Marttila pelasi ruotsalaisessa IFK Luleåssa ja vielä kauden 1987 Boden BK:ssa, jonka jälkeen hän siirtyi valmennustehtäviin.

Tämän hetkinen asuinpaikka on Oulu, jossa hän on työskennellyt kahvimyynnin parissa. Hänellä on myös oma yritys, Liikunta- ja valmennuspalvelut Top Form. Ilkka on myös FISAF Personal Trainer. Hän on toiminut vuodesta 2003 alkaen Palloliiton liittokouluttajana Pohjois-Suomen alueella. 

Marttila on mukana kunnallispolitiikassa ja vuosina 2005–2013 hän on Oulun kaupungin liikelaitoksen Oulun Serviisin johtokunnassa.Vuosina 2005–2009 hän oli Oulun liikuntalautakunnan varajäsenenä ja 2010–2013 Oulun kaupungin Liikelaitosten johtokunnan varajäsenenä.

Rotary-toiminta on lähellä Ilkka Marttilan sydäntä. Hän on Oulussa Tuiran RK:n jäsen ja vuoden 2010–2011 klubin presidentti. Rotary-piirin 1400 aluekuvernöörinä hän toimii vuodet 2011–2014. 

## Lähteet
*
Johann Natterer

**Johann Natterer** (9. marraskuuta 1787 Laxenburg – 17. kesäkuuta 1843 Wien) oli itävaltalainen tutkimusmatkailija ja eläintieteilijä.

Johann Nattererin vanhemmat olivat eläintieteilijä Joseph Natterer ja Maria Anna Theresia Schober.

Natterer osallistui eläintieteilijänä keisari Frans I:n kustantamalle tutkimusmatkalle Brasiliaan vuonna 1817. Natterer jäi Etelä-Amerikkaan 18 vuodeksi ja palasi Wieniin 1835 mukanaan suuri kokoelma näytteitä, muun muassa 12&nbsp;293 lintua. Natterer ei koskaan julkaissut matkansa tuloksia ja hänen päiväkirjansa ja muistivihkonsa tuhoutuivat tulipalossa 1848. 60&nbsp;000 näytteen hyönteiskokoelma säästyi palolta.

Nattererin ja Alfred Malherben nimeämät uudet lintulajit olivat kastanjatöyhtötikka (*Celeus grammicus*) ja suomurintatikka (*Piculus leucolaemus*).

## Lähteet
Adolph Nehrkorn

**Adolph Nehrkorn** (29. joulukuuta 1841 Riddagshausen – 8. huhtikuuta 1916 Braunschweig) oli saksalainen lintutieteilijä ja munien keräilijä.

Nehrkorn opiskeli luonnontieteitä Berliinissä. Hän keräsi valtavat linnunmunakokoelmat, ja lahjoitti 20&nbsp;000 munan kokoelman Berliinin museolle vuonna 1905.

Nehrkorn nimesi yhdessä Wilhelm Blasiuksen kanssa kastanjakäen (*Zanclostomus curvirostris*) alalajin *borneensis*. Hänen kunniakseen on nimetty sangihenrilli (*Zosterops nehrkorni*) ja celebesinkukastaja (*Dicaeum nehrkorni*).

## Lähteet
Mellilän vaakuna

**Mellilän vaakuna** oli Mellilän kunnan tunnus. Vaakunan aihe viittaa maatalouspitäjän neljään henkikirjoituskylään.

Vaakunan selitys kuuluu  ”vihreässä kentässä neljä kultatähkää, jotka yhtyvät varsistaan ristiksi.” Vaakunan on suunnitellut Kaj Kajander, ja Mellilän kunnanvaltuusto hyväksyi sen 10. maaliskuuta 1969. Sisäasiainministeriö vahvisti vaakunan käyttöön 11. heinäkuuta samana vuonna.

Vaakuna jäi epäviralliseksi kotiseutuvaakunaksi 2009, kun Mellilä yhdistyi Loimaan kaupunkiin.

## Lähteet
* 
*
Dysnai

**Dysnai** on Liettuan koillisosassa, Ignalinan ja Visaginasin kaupunkien välisellä alueella sijaitseva järvi. Se on Liettuan toiseksi suurin järvi. Järvi on melko matala: syvimmillään 6,0 metriä ja keskimäärin 3 metriä. Dūkštasin kaupunki sijaitsee noin kolmen kilometriä järvestä pohjoiseen. 

## Lähteet
Utenan lääni

**Utenan lääni** () on yksi Liettuan kymmenestä läänistä. Sen keskuspaikkana toimii Utena. Läänissä on arviolta 137&nbsp;193 asukasta (vuonna 2016) ja sen pinta-ala on 7&nbsp;201 neliökilometriä. Lääni on Liettuan harvaanasutuin. 

## Aluejako
*Anykščiain kunnallispiiri
*Ignalinan kunnallispiiri
*Molėtain kunnallispiiri
*Utenan kunnallispiiri
*Visaginasin kaupunkikunta
*Zarasain kunnallispiiri

## Lähteet

## Aiheesta muualla
Kosmos 111

**Kosmos 111** () oli Neuvostoliiton Luna-ohjelmaan kuulunut epäonnistunut kuuluotain joka lähettiin matkaan Baikonurin avaruuskeskuksesta 1. maaliskuuta 1966. Kosmos 111 oli seuraavan Luna 10-luotaimen kaltainen E-6S sarjan kuuluotain. Kosmos 111 oli ensimmäinen yritys lähettää luotain toisen taivaankappaleen kiertoradalle, mutta kiihdytysraketin vika jätti luotaimen matalalle maata kiertävälle radalle. Ilmakehän kitka pudotti luotaimen kaksi päivää myöhemmin 3. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti.

## Tausta

Neuvostoliitto oli saavuttanut erävoiton kilpajuoksussa Kuuhun Luna 9:n onnistuessa tekemään ensimmäisen pehmeän laskeutumisen Kuuhun. Yhdysvaltojen Lunar Orbiter -ohjelman suunnitelmana oli lähettää luotaimia Kuun kiertoradalle vuoden 1966 aikana. Jotta Neuvostoliitto saisi ensimmäisenä luotaimen kiertämään Kuuta muunnettiin kaksi E-6 sarjan laskeutujaa kiertolaisluotaimiksi E-6S, joista Kosmos 111 laukaistiin ensimmäisenä. Varalla ollut luotain laukaistiin onnistuneesti 31. maaliskuuta Luna 10 -nimellä.

## Laukaisu

Kosmos 111 lähetettiin matkaan Baikonurin avaruuskeskuksesta 1. maaliskuuta 1966 Molnija-M kantoraketilla. Luotain pääsi onnistuneesti matalalle Maata kiertävälle radalle josta se oli tarkoitus lähettää edelleen kohti Kuuta, mutta Blok-L kiihdytysvaiheen asennonsäätimen jumiuttuminen johti luotaimen hallinnan menettämiseen. Luotain putosi ilmakehän kitkan vaikutuksesta kaksi päivää myöhemmin 3. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti. Laukaisu oli ajoitettu osaltaan juhlistamaan Neuvostoliiton kommunistisen puolueen 23. edustajankokousta, joka oli ensimmäistä kertaa Leonid Brežnevin johtama.

Blok-L vaihe mukaan lukien Kosmos 111:n massa oli 6540 kg josta luotaimen osuus 1600 kg. Kiertoradan alin piste oli aluksi 168 kilometrin korkeudella ja ylin piste 180 kilometrin korkeudella kiertoajan ollessa 88,00 minuuttia.

## Rakenne

Kosmos 111 oli E-6S sarjan kuuluotain jossa aiemman E-6 laskeutujan laskeutumiskapseli oli korvattu irrotettavalla kiertorataosalla. Kiertorataosa oli 150 cm:n pituinen tyvestään 75 cm halkaisijaltaan oleva 245 kg:n painoinen sylinteri jossa mittalaitteet sijaitsivat. Laiteosassa sijaitsivat luotaimen KTDU-5A rakettimoottori ja ohjausjärjestelmät. Kokonaismassa oli 1600 kg. Luotaimessa ei ollut aurinkopaneeleja, vaan se toimi akkujen varassa.

Luotain sisälsi seitsemän tieteellistä mittalaitetta: magnetometrin, gammaspektrometrin, piezosähköisen mikrometeoroidi-ilmaisimen, varattujen hiukkasten ilmaisimen, aurinkotuulen plasman elektronien laskurin sekä Kuun pinnan tutkimiseen röntgensäde- ja infrapunailmaisimet. Lisäksi luotaimen radiolähettimen avulla olisi ollut mahdollista tutkia Kuun painovoimaa ja tarkkailla radiolähetysten muuttumista luotaimen kulkiessa Kuun taakse.

## Lähteet
Mohamed Nagy

**Mohamed Nagy**, tunnetaan myös nimellä **Gedo** (, s. 3. lokakuuta 1984) on egyptiläinen jalkapalloilija, pelipaikaltaan hyökkääjä ja hyökkäävä keskikenttäpelaaja, Hän edustaa Egyptin valioliigassa pelaavaa Al-Ahlia.

## Maajoukkueura
Nagy pelasi ensimmäisen maaottelunsa 29. joulukuuta 2009 Malawia vastaan. Hän pelasi ensimmäiset arvokisansa vuoden 2010 Afrikan kisoissa, jossa Nagy onnistui tekemään uransa toisen maalin tultuaan Egyptin avausottelussa vaihdosta kentälle Nigeriaa vastaan. Samoissa kisoissa hän nousi Egyptin sankariksi tehtyään aina maalin tullessaan vaihdosta kentälle, sekä erityisesti tehtyään Afrikan kisojen loppuottelussa ratkaisevan 0-1 maalin Ghanaa vastaan.

## Saavutukset
*Afrikan mestaruus: 2010
**Maalikuninkuus: 2010 (5 maalia)

## Lähteet

## Aiheesta muualla
* national-football-teams.com
Kilimanjaron alue

**Kilimanjaron alue**  on yksi Tansanian 31 hallinnollisesta alueesta (mkoa eli region). Se sijaitsee maan pohjoisosassa Kenian vastaisella rajalla.

Alueen pinta-ala on noin 13&nbsp;300 neliökilometriä. Vuoden 2012 väestönlaskennan mukaan siellä asui 1&nbsp;640&nbsp;087 asukasta. Alueen pääkaupunki on Moshi.

Alueen suurimmat etniset ryhmät ovat chaggat ja paret. Maanviljelys on tärkein elinkeino. Myyntiin kasvatetaan ennen kaikkea kahvia. Vaikka alue on Tansanian pienimpiä, siellä tuotetaan noin kolmannes maan kahvista.

## Lähteet

## Aiheesta muualla